
J e g y z ő k ö n y v
Készült: Halásztelek Város Önkormányzata Képviselő-testületének 2011. március 31-én, 17.30 órakor megtartott rendkívüli nyílt ülésén.

Az ülés helye: Hunyadi Mátyás ÁMK Hangverseny terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Lengyel Izabella, Papp Kornél, Stefanik Zsolt, Tóth Endre Attila képviselők, Baloghné dr. Nagy Edit jegyző.  
Megjelent meghívottak: Horváth Attila adó- és péü. irodavezető, Tóth Viktor műsz.irodavez., Acélvári Attila HATE Kft. ügyvezetője.

Igazoltan távol: Erdődi Sándorné képviselő.

Szentgyörgyi József: Szeretettel köszöntöm a testület tagjait, testületi ülésünket megnyitom, megállapítom, hogy a testület 8 fővel határozatképes. Erdődi Sándorné képviselő kimentését kérte betegsége miatt. Két képviselő társamat szeretném felkérni jkv. hitelesítésre – Igaz László Tibor és Végváriné Nyíri Lídia jelentkeznek. Aki a jkv. hitelesítőket elfogadja, kérem, jelezze! Megállapítom, hogy a testület 8 fő igen szavazattal elfogadja a hitelesítők személyét. 

Egy napirendi pont van a mai rendkívüli testületi ülésen. Kérdés, észrevétel a napirenddel kapcsolatban? Amennyiben nincs, kérem, szavazzon, aki elfogadja a napirendi pontot. Megállapítom, hogy a testület 8 fő igen szavazattal elfogadja a napirendi pontot.

Napirendi pont: Iskolai utánpótlás sport infrastruktúra-fejlesztés, felújítás pályázat benyújtása (írásos anyag)

A pályázati anyag és mellékletei kiküldésre került minden Képviselőtársam felé, tájékoztatom a Képviselő-testületet, hogy a testületi ülés előtt közvetlenül ülésező pénzügyi bizottság két határozati javaslatot fogadott el a kérdésben. Felolvasom a két határozati javaslatot és utána és megkérdezem, hogy van-e kérdés, vélemény, módosítási javaslat, majd ezt követi a szavazás.

Az első határozati javaslat:

61/2011.(III.31.) Pénzügyi, Ellenőrző és Településfejlesztési Bizottság határozata:

Az Önkormányzat pályázatot nyújt be a Belügyminiszter 7/2011.(III.9.) BM. rendeletében az iskolai és utánpótlás sport infrastruktúra-fejlesztés, sportfejlesztés, felújítás címen kiírt pályázat keretében az OLLÉ Programiroda Nonprofit Kft. közreműködésében pályaépítésére a mellékelt tervezői költségvetés alapján 23mFt + ÁFA beruházási összegre és a pályázathoz szükséges önerőt (4,6mFt +ÁFÁ-t, valamint a pályázat lebonyolításával kapcsolatos járulékos költségeket tervezés, közbeszerzés lebonyolítása, műszaki ellenőrzés összesen 1,5mFt + ÁFA) a költségvetési tartalék keret terhére biztosítja. 

Felhatalmazza a Polgármestert a pályázati dokumentáció benyújtására.

Kérdés? Észrevétel a kiküldött anyaggal kapcsolatban, illetve a határozati javaslattal kapcsolatban? Amennyiben nincs, aki a Pénzügyi, Ellenőrző és Településfejlesztési Bizottság 
határozatával egyetért, kérem, jelezze! Megállapítom, hogy a testület 8 fő igen szavazattal elfogadta a javaslatot, és az alábbi határozatot hozza: 
87/2011. (III.31.) számú Képviselő-testületi határozat: 

Halásztelek Város Önkormányzat Képviselő-testülete úgy döntött, hogy az Önkormányzat pályázatot nyújt be a Belügyminiszter 7/2011.(III.9.) BM. rendeletében az iskolai és utánpótlás sport infrastruktúra-fejlesztés, sportfejlesztés, felújítás címen kiírt pályázat keretében az OLLÉ Programiroda Nonprofit Kft. közreműködésében pályaépítésére a mellékelt tervezői költségvetés alapján 23mFt + ÁFA beruházási összegre és a pályázathoz szükséges önerőt (4,6mFt +ÁFÁ-t, valamint a pályázat lebonyolításával kapcsolatos járulékos költségeket tervezés, közbeszerzés lebonyolítása, műszaki ellenőrzés összesen 1,5mFt + ÁFA) a költségvetési tartalék keret terhére biztosítja. 

Felhatalmazza a Polgármestert a pályázati dokumentáció benyújtására.

Szavazás eredménye: 8 fő igen

Felelős: Szentgyörgyi József polgármester
Határidő: azonnal

Második határozati javaslat:

A pénzügyi bizottság szükségesnek tartotta, hogy második határozati javaslattal gondoskodjon nyertes pályázat esetén a tartalékkeret 5mFt visszatöltéséről.

62/2011.(III.31.) Pénzügyi, Ellenőrző és Településfejlesztési Bizottság határozata:

A pénzügyi bizottság felkéri a polgármestert, hogy amennyiben a 7/2011.(III.9) BM. Rendelet 

alapján a pályázatot a város elnyeri, és eléri a pályázat költségeit, az azt követő testületi ülésre tegyen javaslatot a tartalék keret 5mFt-ra való feltöltésére.
Kérdés? Észrevétel? Javaslat?

Végváriné Nyíri Lídia:
Azt szeretném mondani, hogy minden évben fontos a karácsonyi csomag, vagy a pénz.

Lehet, hogy jobb dologra tudnánk költeni az erre szánt költségvetésben meghatározott összeget a környéken sehol nincs ilyen juttatás.
Szentgyörgyi József:

Ennek most nincs itt az ideje, a pénzügyi bizottságnak lesz lehetősége támogatási forrást találni. A bizottság a saját keretein belül láthat megtakarítási lehetőséget.

A pénzügyi bizottság arra tett javaslatot, hogy a pályázat elnyerésével a tartalék keretünk lenullázásra kerülhet, az első negyedéves zárás utáni következő testületi ülésre javaslatot teszek arra, hogy hogyan tudjuk a tartalékkeret 5mFt-ra történő visszatöltését elérni.

Papp Kornél:

A költségvetés hosszas vitája kapcsán elindult egy hosszas gondolkodás, jó úton haladunk, végig kell gondolni a feladatainkat, az eddigi gyakorlatainkat. Ha sikerül megnyerni ezt a pályázatot sikerül a keretet is feltölteni, a problémákat orvosolni.

Kérdés? Észrevétel? Amennyiben nincs, aki a Pénzügyi, Ellenőrző és Településfejlesztési Bizottság határozatával egyetért, miszerint felkéri a polgármestert, hogy töltse vissza nyertes pályázat esetén a tartalék keret 5mFt-os visszatöltésére tegyen javaslatot, kérem, jelezze! Megállapítom, hogy a testület 8 fő igen szavazattal elfogadta a javaslatot, és az alábbi határozatot hozza: 
88/2011. (III.31.) számú Képviselő-testületi határozat: 

Halásztelek Város Önkormányzat Képviselő-testülete úgy döntött, hogy az Önkormányzat pályázatot nyújt be a Belügyminiszter 7/2011.(III.9.) BM. rendeletében a pénzügyi bizottság felkéri a polgármestert, hogy amennyiben a 7/2011.(III.9) BM. Rendelet alapján a pályázatot a város elnyeri, és eléri a pályázat költségeit, az azt követő testületi ülésre tegyen javaslatot a tartalék keret 5mFt-ra való feltöltésére.

Szavazás eredménye: 8 fő igen

Felelős: Szentgyörgyi József polgármester
Határidő: következő testületi ülés
Kérdés? Észrevétel? Javaslat? Amennyiben nincs, nyílt ülésünket bezárom, megjelenésüket köszönöm!

